MPlayer

Az MPlayer egy multimédia-lejátszó program, amit a magyar Gereöffy Árpád kezdett el fejleszteni. Később több fejlesztő is csatlakozott a projekthez. Gereöffy nem talált magának semmilyen kielégítő médialejátszó alkalmazást Linuxra, ezért 2000-ben elkezdte fejleszteni a projektet.

Történelmi áttekintés 
Az első - "történelem előtti" - verzió mpg12play v0.1 néven látott napvilágot, fél óra alatt készült, a libmpeg3 felhasználásával.

A legelső MPlayer néven futott kiadás a WIN32 DLL codecek használatára képes avifile függvénykönyvtár felhasználásával, az mpg12play 0.90pre5 továbbfejlesztése révén történt meg.

Eleinte a legtöbb fejlesztő magyar volt, de jelenleg a világ minden tájáról fejlesztik programozók. Beregszászi Alex vitte tovább a projektet 2003-ban, amikor is Gereöffy Árpád abbahagyta az MPlayer fejlesztését, és elkezdte fejleszteni az MPlayer G2-t, mely program az MPlayer második generációja lett volna. Az MPlayer G2 jelenleg nem rendelkezik kiadott verzióval.

Jellemzők 
Az MPlayer ma már több operációs rendszert is támogat a Linuxon kivül is: Mac OS X, Microsoft Windows, de a forráskódból lefordítható Sun Solarisra és különféle BSD változatokra is.

Az MPlayer teljes neve eredetileg "MPlayer – The Movie Player for Linux" volt. Ezt később a fejlesztők lerövidítették "MPlayer – The Movie Player"-re, mikor az alkalmazást kiadták más operációs rendszerekre, így például Windowsra is.

Az MPlayer ingyenesen használható szabad szoftver, a GNU General Public License alatt terjeszthető.

Az MPlayer-csapat másik programja a MEncoder, amely többféle formátumú bemeneti médiát (hangot, képet) képes átalakítani sokféle kimeneti formátumra. Lehetséges hozzáadni hang- vagy feliratsávokat, rengeteg hang- és képszűrő áll rendelkezésre.

Az MPlayer parancssoros alkalmazás. Többféle grafikus felhasználói felület  érhető el hozzá a különböző platformokra, operációs rendszerekre.
Unix, Linux, Mac OS X alapú rendszerekre, illetve Windows alá a hivatalos grafikus frontend a GMPlayer.
Más grafikus felületek is elérhetőek a legtöbb platformra. Így például SMPlayer (Linux és Windows), NMC player (Windows), és MPU (Windows).

Az MPlayer támogat sokféle médiaformátumot, ezen felül képes a médiafolyamokat, internetrádió, -tévé adását fájlba menteni.

Támogatott formátumok, codec-ek

Támogatott bemeneti formátumok 
 (S)VCD (Super Video CD)
 CDRwin's .bin képfájl
 DVD, beleértve a kódolt DVD-t
 MPEG-1/2 (ES/PS/PES/VOB)
 AVI fájl formátum
 ASF/WMV/WMA formátum
 QT/MOV/MP4 formátum
 RealAudio/RealVideo formátum
 Ogg/OGM formátum
 Matroska formátum
 NUT formátum
 NSV (Nullsoft Streaming Video)
 VIVO formátum
 FLI formátum
 NuppelVideo formátum
 yuv4mpeg formátum
 FILM (.cpk) formátum
 RoQ formátum
 PVA formátum
 HTTP/FTP, RTP/RTSP, MMS/MMST, MPST, SDP streamelés
 TV digitalizálás

Támogatott codec-ek

legfontosabb video codek-ek 
 MPEG-1 (VCD) és MPEG-2 (SVCD/DVD/DVB) video
 MPEG-4 ASP variánsok: DivX, OpenDivX (DivX4),DivX 5 (Pro), Xvid
 MPEG-4 AVC (H.264), HEVC (H.265)
 Windows Media Video 7/8 (WMV1/2)
 Windows Media Video 9 (WMV3) (x86-os DLL-ekkel)
 RealVideo 1.0, 2.0 (G2)
 RealVideo 3.0 (RP8), 4.0 (RP9) (Real függvénykönyvtárakkal)
 Sorenson v1/v3 (SVQ1/SVQ3), Cinepak, RPZA és más QuickTime codec-ek
 DV video
 3ivx
 Intel Indeo3 (3.1, 3.2)
 Intel Indeo 4.1 és 5.0 (x86 DLL-ekkel, vagy XAnim codec-ekkel)
 VIVO 1.0, 2.0, I263 és más H.263(+) variánsok (x86-os DLL-ekkel)
 MJPEG, AVID, VCR2, ASV2 és más hardveres formátumok
 FLI/FLC
 HuffYUV
 régi RLE-szerű formátumok

legfontosabb audio codec-ek 
 MPEG layer 1, 2, 3 (MP3) audio
 AC3/A52, E-AC3, DTS (Dolby Digital) audio (szoftveres, vagy SP/DIF)
 AAC (MPEG-4 audio)
 WMA (DivX Audio) v1, v2
 WMA 9 (WMAv3), Voxware audio, ACELP.net etc (x86-os DLL-ekkel)
 RealAudio: COOK, SIPRO, ATRAC3 (Real függvénykönyvtárakkal)
 RealAudio: DNET és régebbi codec-ek
 QuickTime: Qclp, Q-Design QDMC/QDM2, MACE 3/6 (QT függvénykönyvtárakkal), ALAC
 Ogg Vorbis audio
 VIVO audio (g723, Vivo Siren) (x86-os DLL-ekkel)
 alaw/ulaw, (ms)gsm, pcm, *adpcm hasonló régi formátumok

Támogatott kimeneti formátumok

általános video kimenetek 
 x11: X11 SHM-mel
 xv: X11 hardveres Xvideo kiterjesztéssel
 xvmc: Xvideo Motion Compensation
 vidix: VIDeo Interface for *niX
 xvidix: VIDIX ablakban
 cvidix: VIDIX konzolon
 winvidix: VIDIX Windows alatt
 dga: X11 DGA (v1.0, v2.0)
 gl: OpenGL
 gl2: OpenGL 2.0
 fbdev: framebuffer
 svga: SVGAlib
 sdl: SDL
 ggi: GGI
 aalib: ASCII
 caca: színes ASCII
 vesa: VESA BIOS
 directfb: DirectFB
 direct3d: Windows Direct3D 9
 directx: Windows DirectX
 quartz: Mac OS X

video kártyák támogatása 
 mga: Matrox G200/G400/G450/G550
 xmga: Matrox G200/G400/G450/G550
 syncfb: Matrox G400
 3dfx: Voodoo 3/Banshee
 tdfxfb: Voodoo 3/Banshee
 mpegpes: Siemens DVB
 dxr2: DXR2
 dxr3: DXR3/Hollywood+
 zr: Zoran360[56]7
 vdpau: NVidia

egyéb video kimenetek 
 png: PNG
 jpeg: JPEG
 gif89a: animált GIF
 tga: Targa
 yuv4mpeg: yuv4mpeg
 pgm: PGM
 md5: MD5sum
 null: null
 bl: Blinkenlights

audio kimenetek 
 OSS (Open Sound System)
 SDL (Simple Directmedia Layer)
 ALSA (Advanced Linux Sound Architecture) 0.5/0.9/1.0
 SUN audio
 SGI audio
 Mac OS X audio
 Windows audio
 NAS (Network Audio System)
 ESD (ESound Daemon)
 ARTS (KDE Sound System)
 JACK (Jack Audio Connection Kit)

Legalitás 
A legtöbb video-, és hangformátumot a libavcodec függvénykönyvtár segítségével támogatja, ami az FFmpeg project része.
x86 alapú platformokon Windows DLL-eket is tud használni közvetlenül, egy DLL betöltő segítségével, ami az avifile nevű program része (eredetileg a WINE projektből átemelve).

Régebben az MPlayer OpenDivX-et is használt, de annak a licence GPL-el nem fér össze, ezért azt kivették belőle, így téve az MPlayert teljesen ingyenesen használható, és nyílt forrású programmá.

Jegyzetek

Külső hivatkozások 

 Mplayer hivatalos oldal, HTML documentációval
 Támogatott Kodekek listája
 MPlayerel kapcsolatos más projektek
 Dokumentáció LinuxQuestions wikin (Angol)
 MPlayer plugin Mozillához
 MPlay, Nagy tudású MPlayer alapú média lejátszó Windowsra
 MPUI, MPUI = MPlayer User Interface, egy MPlayer grafikus felület Windowsra
 NMC player, MPlayer alapú, teljesértékű grafikus lejátszó program .NET 2.0 ben fejlesztve
 SMPlayer, még egy MPlayer alapú média lejátszó Windows/Linux alá (Qt kell neki)
 MPlayerXP egy MPlayer fejlesztési ág, amely a többszálas működése révén képes több processzormagot is kihasználni

Szabad szoftverek
Magyar szoftverek
Multimédia lejátszó szoftverek